钦定古今图书集成/历象汇编/庶征典/第008卷 > 《历学会通》 > 《虹霓篇第四十八》
## 钦定古今图书集成/历象汇编/庶征典/第008卷 > 《历学会通》 > 《虹霓篇第四十八》

虹霓之占，气散之异。对日月则风雨将至而皆不为。
夹抱日月，则黑白为丧，青黄为瑞；贯日月，则秋为雨
而馀月丧。夜穿星，则有阴谋而其地多水。昼雾而白
虹见，则君忧；夜雾而白虹见，则臣乱，后盛而君凶；下
宫殿园池及井内。出地中，其地大饥；出井中，国忧兵
起。赤虹如杵，则君凶而万人死亡。白虹贯日，则臣乱
而君忧逼弑。日出黑而虹贯之，君忧。攻城邑而虹不
匝，可击。虹霓见三日，占之大风雨，自然灾释。